[pic] | EUROPOS BENDRIJŲ KOMISIJA | Briuselis, 25.07.2006 KOM(2006) 424 galutinis 2004/0001 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos priimtos bendrosios pozicijos siekiant priimti Europos Parlamento ir Tarybos direktyvą dėl paslaugų vidaus rinkoje 2004/0001 (COD) KOMISIJOS KOMUNIKATASEUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos priimtos bendrosios pozicijos siekiant priimti Europos Parlamento ir Tarybos direktyvą dėl paslaugų vidaus rinkoje 1 . PAGRINDINIAI FAKTAI Europos Parlamentui ir Tarybai pasiūlymas pateiktas (dokumentas COM (2004)2 galutinis – 2004/0001 (COD): | 06.02.2004 | Europos Ekonomikos ir socialinių reikalų komiteto nuomonė pateikta: | 09.02.2005 | Regionų komiteto nuomonė pateikta: | 29.09.2004 | Europos Parlamento nuomonė (po pirmojo svarstymo) pateikta: | 16.02.2006 | Iš dalies pakeistas pasiūlymas pateiktas: | 06.04.2006 | Bendroji pozicija priimta kvalifikuota balsų dauguma: | 24.07.2006 | 2 . KOMISIJOS PASIŪLYMO TIKSLAS Komisijos pasiūlymu siekiama: patobulinti ES ekonominio augimo ir užimtumo pagrindą, - sukurti tikrąją vidaus paslaugų rinką panaikinant teisines ir administracines kliūtis plėtoti paslaugų teikimą, - didinti paslaugų vartotojų, kaip paslaugų gavėjų, teises, - nustatyti valstybių narių administracijoms teisiškai įpareigojančią prievolę veiksmingai bendradarbiauti. 3 . PASTABOS APIE BENDRĄJĄ POZICIJĄ 3.1 . Bendrosios pastabos Tarybos priimtoje bendrojoje pozicijoje išlaikomi Komisijos iš dalies pakeisto pasiūlymo, į kurį savo ruožtu įtraukta didžioji Europos Parlamento po pirmojo svarstymo priimtų dalinių pakeitimų didžioji dalis, esminiai dalykai. Be to, pagrindinių pasiūlymo klausimų (visų pirma taikymo srities išimčių ir laisvę teikti paslaugas reglamentuojančių nuostatų) atžvilgiu, Tarybos priimtoje bendrojoje pozicijoje buvo laikomasi politinio susitarimo su Europos Parlamentu, kuris kaip buvo siekiama Komisijos iš dalies pakeistame pasiūlyme, atsispindi bendrojoje pozicijoje. Apskritai, į bendrąją poziciją visiškai arba iš esmės įtraukti visi Komisijos plenarinėje sesijoje priimti Europos Parlamento daliniai pakeitimai. Kitais tam tikrais klausimais joje pritariama Europos Parlamento daliniuose pakeitimuose iškeltoms problemoms ir jų sprendimo būdams, nors formuluotė yra kitokia. Galiausiai bendrojoje pozicijoje yra naujų papildomų nuostatų, kurios padidins skaidrumą ir sustiprins valstybių narių ir Komisijos bendradarbiavimą, taip užtikrinant, kad Direktyva būtų tinkamai įgyvendinta. Pagrindiniai bendrosios pozicijos aspektai išsamiau komentuojami toliau. Pirmiausiai bus aptariami aspektai, susiję su Europos Parlamento daliniais pakeitimais. Jų yra daugiausiai, nes tiek į Komisijos iš dalies pakeistą pasiūlymą, tiek į Tarybos priimtą bendrąją poziciją buvo įtraukta didžioji Europos Parlamento dalinių pakeitimų dalis. Po to bus aptariami aspektai, kuriuos į bendrąją poziciją įtraukė Taryba. 3.2. Bendrosios pozicijos aspektai, susiję su Europos Parlamento daliniais pakeitimais 3.2.1. Taikymo sritis ir kitos bendrosios nuostatos (1–4 straipsniai) Specifinės teisės sritys (1 straipsnis). Direktyvos objekto ir jos ryšio su specifinėmis teisės sritimis (pagrindinės teisės, darbo teisė, baudžiamoji teisė, kultūrų bei kalbų įvairovės, saugojimas ir puoselėjimas ir žiniasklaidos pliuralizmas) atžvilgiu į bendrąją poziciją įtraukiami esminiai Europos Parlamento dalinių pakeitimų (7, 8, 290, 291, 297, 298, 299, atitinkama 72 pakeitimo dalis) dalykai ir iš dalies pakeisto pasiūlymo pakeitimai su redakcinėmis pataisomis, su kuriomis Komisija sutiko, nes jos skirtos tekstui patobulinti ir nekeičia teksto, už kurį balsavo Europos Parlamentas, ir Komisijos iš dalies pakeisto pasiūlymo esmės. Taikymo sritis (2 straipsnis). Bendrojoje pozicijoje atsižvelgiama į daugelį po pirmojo svarstymo Europos Parlamento priimtų dalinių pakeitimų dėl Direktyvos taikymo srities. Bendrojoje pozicijoje visiškai perteikiama Europos Parlamento dalinių pakeitimų dėl visuotinės svarbos paslaugų esmė (žr. visų pirma 13, 44, 73 dalinius pakeitimus ir atitinkamas 72 ir 289 pakeitimų dalis) ir, palyginti su iš dalies pakeistu pasiūlymu, joje dar labiau patikslinamas 2 straipsnio tekstas, t. y. kad visuotinės neekonominės svarbos paslaugos neįtrauktos į Direktyvos taikymo sritį. Transporto paslaugų ir uosto paslaugų atžvilgiu bendrojoje pozicijoje patvirtinama, kad visos transporto paslaugos, įskaitant uosto paslaugas, neįtrauktos į Direktyvos taikymo sritį; taip priimta ir Europos Parlamento 20 ir 306 daliniuose pakeitimuose. Palyginti su iš dalies pakeistu pasiūlymu, transporto paslaugų neįtraukimo į taikymo sritį nuostatos formuluotė, siekiant ją suderinti su Sutarties 51 straipsnio formuluotė, buvo truputį pakeista ir sujungta su uostų paslaugų neįtraukimo nuostatos formuluote. Tai nekeičia nuostatos esmės, todėl Komisijai tai priimtina. Bendrojoje pozicijoje perteikiama Europos Parlamento 19 ir 79 dalinių pakeitimų dėl garso ir vaizdo paslaugų esmė. Bendrojoje pozicijoje šiek tiek pakoreguotas iš dalies pakeisto pasiūlymo atitinkamas tekstas, patikslinant, kad kinematografijos paslaugos taip pat neįtraukiamos į taikymo sritį, ir Komisija tam pritaria. Bendrojoje pozicijoje taip pat atsižvelgiama į Europos Parlamento dalinius pakeitimus (žr. 252, 294, 295 ir 296 dalinius pakeitimus), susijusius su Direktyvos netaikymu socialinėms paslaugoms . Palyginti su Komisijos iš dalies pakeistu pasiūlymu, išsamiau paaiškinama, kad labdara teikiamoms paslaugoms Direktyva taip pat netaikoma. Komisija sutinka su šiuo tekstu, nes, jos nuomone, toks bendrojoje pozicijoje pateiktas patikslinimas suteiks daugiau teisinio aiškumo, susijusio su Direktyvos netaikymu socialinėms paslaugoms. Palyginti su Komisijos iš dalies pakeistu pasiūlymu, bendroji pozicija papildyta kitomis išimtimis, taikomomis vyriausybės oficialiai paskirtų notarų ir antstolių teikiamoms paslaugoms . Ši išimtis, kuriai pritaria Komisija, iš esmės atitinka Europos Parlamento 18 ir 81 dalinius pakeitimus. Galiausiai, bendrojoje pozicijoje patvirtinta, kad į Direktyvos taikymo sritį neįtraukiamos laikinojo įdarbinimo agentūrų paslaugos, sveiktos paslaugos, azartinių lošimų veikla, privačios saugos paslaugos ir mokesčių sritis , o tai buvo pateikta Europos Parlamento daliniuose pakeitimuose (žr. visų pirma 17, 19, 78, 80, 82, 300, 302/332, 304 dalinius pakeitimus) ir Komisijos iš dalies pakeistame pasiūlyme. Direktyvos ryšys su kitomis Bendrijos teisės nuostatomis (3 straipsnis). Bendrojoje pozicijoje vadovaujamasi Europos Parlamento daliniais pakeitimais (21, 83, 219, 307) ir iš dalies pakeistu pasiūlymu; joje aiškiai nurodoma, kad Direktyva neturi poveikio kitiems Bendrijos teisės aktams, o kilus prieštaravimui kitiems Bendrijos aktams, reglamentuojantiems tam tikrus galimybės teikti paslaugas aspektus, pirmenybė teikiama tokiuose aktuose numatytoms šių aspektų nuostatoms. Be to, bendrojoje pozicijoje taip pat patvirtinama, kad Direktyva netaikoma tarptautinės privatinės teisės taisyklėms, visų pirma taisyklėms, užtikrinančioms vartotojų apsaugą, suteikiamą pagal valstybių narių galiojančiuose vartotojų apsaugos įstatymuose nustatytas vartotojų apsaugos taisykles. Apibrėžtys (4 straipsnis). Į bendrąją poziciją įtraukiami Europos Parlamento daliniai pakeitimai (1–3, 5–6, 11, 25–26, 93–94, ir 97–98) ir iš dalies pakeisto pasiūlymo tekstas, susijęs su Direktyvoje vartojamų terminų apibrėžtimi. 3.2.2. Administravimo supaprastinimas (5–8 straipsniai) Procedūrų supaprastinimas (5 straipsnis). Į bendrąją poziciją įtraukiami Europos Parlamento daliniai pakeitimai (žr. 27, 29–30 ir 99 pakeitimus, atitinkamą 100 pakeitimo dalį), kuriems pritarta iš dalies pakeistame pasiūlyme su nedidelėmis redakcinėmis pataisomis. Taigi naujas sakinys 1 dalyje aiškiai nurodo, kad valstybės narės supaprastina procedūras ir formalumus, jeigu patikrinus paaiškėja, jog jie „nėra pakankamai paprasti“. Su šiuo papildymu Komisija gali sutikti. Kontaktiniai centrai (6 straipsnis). Į bendrąją poziciją iš esmės įtraukiamos iš dalies pakeisto pasiūlymo nuostatos, pagrįstos atitinkamais Europos Parlamento daliniais pakeitimais (104 ir 309). 1 dalyje atlikus tam tikras redakcines pataisas, patikslinama, kad kontaktiniai centrai gali veikti tik kaip tarpininkai tarp paslaugų tiekėjo ir kompetentingos (-ų) institucijos (-ų). Su šiuo patikslinimu Komisija gali sutikti. Teisė į informaciją (7 straipsnis). Į bendrąją poziciją įtraukiami Europos Parlamento daliniai pakeitimai (31, 33, 105–106 ir 108–110), kuriems pritarta iš dalies pakeistame pasiūlyme su nedidelėmis redakcinėmis pataisomis, susijusiomis su Direktyvos derėjimu su valstybių narių teisės aktais dėl kalbų vartojimo. Procedūrų atlikimas elektroninėmis priemonėmis (8 straipsnis). Į bendrąją poziciją įtraukiamas iš dalies pakeisto pasiūlymo tekstas, pagrįstas Europos Parlamento daliniais pakeitimais (atitinkama 32 dalinio pakeitimo dalis ir 111 dalinis pakeitimas). Bendrosios pozicijos konstatuojamosios dalies 52 punkte patikslinama, kad prievolė sudaryti galimybes atlikti procedūras elektroninėmis priemonėmis nedraudžia valstybėms narėms, be elektroninių priemonių, pasiūlyti ir kitų procedūrų ir formalumų tvarkymo priemonių. Be to, bendrojoje pozicijoje išplečiama galimybė taikyti neelektronines procedūras, kai būtina patikrinti teikėjo ar jo atsakingų darbuotojų sąžiningumą. Bendrosios pozicijos 3 dalyje numatyta, kad sąveikai palengvinti skirtose taisyklėse reikia atsižvelgti į „bendrus standartus, nustatytus Bendrijos lygiu“. Komisija gali priimti šiuos pakeitimus, nes jie patobulina tekstą. 3.2.3. Teikėjų įsisteigimo laisvė (9–15 straipsniai) Leidimo suteikimo tvarka (9 straipsnis). Į bendrąją poziciją įtraukiamas iš dalies pakeisto pasiūlymo tekstas (įtraukti 35 ir 112–113 pakeitimai ir iš dalies 37, 115 ir 117 pakeitimai) su nedidelėmis redakcinėmis pataisomis 3 dalyje. Komisija gali sutikti su šiais pakeitimais, nes jie padidina teksto aiškumą nekeisdami Europos Parlamento dalinių pakeitimų esmės. Leidimo suteikimo sąlygos (10 straipsnis). Į bendrąją poziciją įtraukiamas iš dalies pakeisto pasiūlymo tekstas, iš dalies pagrįstas Europos Parlamento daliniais pakeitimais (34, 118, 119, 120, 121 ir 122), su nedidelėmis redakcinėmis pataisomis. Skirtingai nuo iš dalies pakeisto pasiūlymo (kuriame pritariama Europos Parlamento 120 daliniam pakeitimui), bendrojoje pozicijoje 3 dalyje nenustatyta, kad valstybės narės, įvertindamos, ar sąlygos yra tokios pačios arba iš esmės palyginamos, apsvarsto jų poveikį ir įgyvendinimo veiksmingumą. Šis išbraukimas Komisijai yra priimtinas, nes šis sakinys kėlė abejonių, susijusių su tos nuostatos įgyvendinimu praktikoje. Taip pat bendrojoje pozicijoje 6 dalyje nurodoma, kad sprendimams suteikti leidimą netaikomas reikalavimas pateikti priežastis ir jie neapskundžiami teismui; tai atitinka Europos Palamento 122 dalinį pakeitimą, kuris nebuvo įtrauktas į iš dalies pakeistą pasiūlymą. Komisija gali priimti šį papildymą. Leidimo galiojimo laikas (11 straipsnis). Atranka iš kelių kandidatų (12 straipsnis). Į bendrąją poziciją įtraukiamas iš dalies pakeisto pasiūlymo tekstas, iš esmės pagrįstas Europos Parlamento daliniais pakeitimais (36, 38, 124–127, 128, 129 ir dalis 30 ir 130 pakeitimų). Draudžiami reikalavimai (14 straipsnis). Į bendrąją poziciją įtraukiamas iš dalies pakeisto pasiūlymo tekstas, pagrįstas Europos Parlamento daliniais pakeitimais (41, 138, 140 ir 141, 40, 142 ir 143), su papildymais 6 dalyje (draudimas konkuruojantiems subjektams netaikomas konsultavimuisi su plačiąja visuomene) ir 7 dalyje (draudimas prilyginamas finansinei garantijai: tačiau valstybės narės gali reikalauti vieno arba kito, jeigu subjektai neįpareigojami draudimą ar finansines garantijas gauti iš toje valstybėje narėje įsisteigusio teikėjo). Komisija gali pritarti šiems papildymams, nes jie suteikia tekstui aiškumo. Vertintini reikalavimai (15 straipsnis). Bendrojoje pozicijoje vadovaujamasi iš dalies pakeisto pasiūlymo tekstu, pagrįstu Europos Parlamento daliniais pakeitimais (42, 144–145, 147–149 ir 242; 146 ir 150) su tam tikromis nuostatos pataisomis (žr. § 3.3). 3.2.4. Laisvė teikti paslaugas ir leidžiančios nukrypti nuostatos (16–18 straipsniai, atitinkantys Komisijos iš dalies pakeisto pasiūlymo 16–19 straipsnius) Laisvę teikti paslaugas (16 straipsnis) reglamentuojamų nuostatų atžvilgiu bendrojoje pozicijoje visiškai atsižvelgiama į Europos Parlamento dalinius pakeitimus (45–47, 152 ir 293/rev4), įtrauktus į Komisijos iš dalies pakeistą pasiūlymą, ir įterpiamas naujas konstatuojamosios dalies 82 punktas, patikslinant valstybių narių taisyklių dėl įdarbinimo sąlygų taikymą. Papildomų leidžiančių nukrypti nuostatų (17 straipsnis) atžvilgiu, bendrojoje pozicijoje taip pat perteikiami Europos Parlamento daliniai pakeitimai (53, 48, 50, 51, 54, 161, 162, 163, 165, 169, 170, 171, 172, 173, 174 ir 175, 400, 404) ir įtraukiamas iš dalies pakeisto pasiūlymo tekstas su nedidelėmis 12 dalies redakcinėmis pataisomis dėl atliekų vežimo. Laikinąsias leidžiančias nukrypti nuostatas reglamentuojanti nuostata (Komisijos pirminio pasiūlymo 18 straipsnis) buvo išbraukta atsižvelgiant į Europos Parlamento balsavimą per pirmąjį svarstymą ir Komisijos iš dalies pakeistą pasiūlymą. Bendrojoje pozicijoje patvirtinamas iš dalies pakeisto pasiūlymo tekstas, susijęs su konkrečiais atvejais leidžiančiomis nukrypti nuostatomis (18 straipsnis, atitinkantis Komisijos iš dalies pakeisto pasiūlymo 19 straipsnį) . 3.2.5. Paslaugų gavėjų teisės (19–21 straipsniai, atitinkantys Komisijos iš dalies pakeisto pasiūlymo 20–23 straipsnius) Paslaugų gavėjų teisių (19–21 straipsniai) atžvilgiu į bendrąją poziciją įtraukiama didelė Europos Parlamento priimtų dalinių pakeitimų ir Komisijos iš dalies pakeisto pasiūlymo dalis. Konkrečiau, draudžiamų apribojimų ir nediskriminavimo (19–20 straipsniai) nuostatų atžvilgiu bendrojoje pozicijoje patvirtinamas iš dalies pakeisto pasiūlymo tekstas, išskyrus c pastraipos išbraukimą, ir Komisija su tuo sutinka. Bendrojoje pozicijoje įtraukiamas su pagalbos paslaugų gavėjams (21 straipsnis) susijęs Europos Parlamento 178 dalinis pakeitimas, jį šiek tiek pakoregavus. Bendrojoje pozicijoje visiškai vadovaujamasi Europos Parlamento daliniais pakeitimais ir iš dalies pakeisto pasiūlymo tekstu, joje patvirtinant, kad išbraukiama pirminio pasiūlymo 23 straipsnyje buvusi nuostata, susijusi su kitoje valstybėje narėje suteiktų sveikatos priežiūros paslaugų kompensavimu . 3.2.6. Darbuotojų ir trečiųjų šalių piliečių komandiravimas (pirminio pasiūlymo 24 ir 25 straipsniai) Bendrojoje pozicijoje vadovaujamasi Europos Parlamento požiūriu (181, 182/248, 63–64, 183/249 ir 65–66 daliniai pakeitimai) ir iš dalies pakeistu pasiūlymu – joje pritariama 24 ir 25 straipsnių išbraukimui. 3.2.7. Paslaugų kokybė (22–27 straipsniai, atitinkantys Komisijos iš dalies pakeisto pasiūlymo 26–32 straipsnius) Nuostatos dėl informacijos apie paslaugų teikėjus ir jų paslaugas (22 straipsnis, buvęs Komisijos iš dalies pakeisto pasiūlymo 26 straipsnis) atžvilgiu, bendrojoje pozicijoje visiškai atsižvelgiama į Europos Parlamento balsavimą ir iš dalies pakeistą pasiūlymą dėl įpareigojimo gauti informaciją apie paslaugų teikėjo teisinį statusą ir formą. Be to, visi su informacija susiję reikalavimai, kurie buvo pateikti kitose Direktyvos nuostatose (pvz., draudimas arba garantijos, garantinės sąlygos, daugiasritė veikla ir elgesio kodeksai) yra pateikti šiame straipsnyje, kuriam Komisija pritaria. Profesinės atsakomybės draudimo (23 straipsnis, buvęs Komisijos iš dalies pakeisto pasiūlymo 27 straipsnis) atžvilgiu, bendrojoje pozicijoje pritariama Europos Parlamento požiūriui (žr. visų pirma 64, 187, 188 ir 190 dalinius pakeitimus) ir iš dalies pakeisto pasiūlymo tekstui bei patvirtinama, kad profesinės atsakomybės draudimas yra neprivalomas. Bendrojoje pozicijoje įtraukiama nedidelių iš dalies pakeisto pasiūlymo pataisų, pvz., 2 dalis dėl reikalaujamos informacijos perkelta į 26 straipsnį ir panaikinama tvarka, taikytina, kai draudimo rinka yra nepajėgi, nes tai nereikalinga, atsižvelgiant į tai, kad profesinės atsakomybės draudimas yra neprivalomas. Daugiasritinės veiklos atžvilgiu (25 straipsnis, buvęs Komisijos iš dalies pakeisto pasiūlymo 30 straipsnis), paslaugų kokybės politikos (26 straipsnis, Komisijos iš dalies pakeisto pasiūlymo 31 straipsnis) ir ginčų sprendimo (27 straipsnis, buvęs 32 straipsnis) atžvilgiu, bendrojoje pozicijoje visiškai patvirtinami (su nedidelėmis redakcinėmis pataisomis) Europos Parlamento daliniai pakeitimai ir iš dalies pakeisto pasiūlymo tekstas. 3.2.8. Administracinis bendradarbiavimas (28–36 straipsniai, atitinkantys Komisijos iš dalies pakeisto pasiūlymo 33–38 straipsnius) Savitarpio pagalba, priežiūra ir susijusios nuostatos (28–36 straipsniai). Bendrojoje pozicijoje įtraukiamas (su labai nedidelėmis pataisomis) iš dalies pakeisto pasiūlymo tekstas, kuriame savo ruožtu įtraukti Europos Parlamento daliniai pakeitimai (žr. visų pirma 68–69, 197–198, 200–2003 dalinius pakeitimus), tačiau vadovaujamasi kitokia struktūra, pagrįsta anksčiau vykusiomis diskusijomis Taryboje. 3.2.9. Konvergencijos programa ir baigiamosios nuostatos (37–46 straipsniai, atitinkantys Komisijos iš dalies pakeisto pasiūlymo 39–482 straipsnius) Elgesio kodeksų (37 straipsnis, buvęs Komisijos iš dalies pakeisto pasiūlymo 39 straipsnis), papildomo derinimo (38 straipsnis, buvęs 40 straipsnis) ir persvarstymo sąlygos (41 straipsnis, buvęs 43 straipsnis) atžvilgiu, bendrojoje pozicijoje patvirtinami (su nedidelėmis pataisomis, nekeičiančiomis šių nuostatų esmės) Europos Parlamento daliniai pakeitimai ir iš dalies pakeisto pasiūlymo tekstas. Į bendrąją poziciją įtraukiami Europos Parlamento daliniai pakeitimai dėl įgyvendinimo laikotarpio (44 straipsnio 1 dalis, buvusio 45 straipsnio 1 dalis) , įgyvendinimo laikotarpį pratęsiant 3 metais vietoj 2 metų, o tai buvo numatyta iš dalies pakeistame pasiūlyme. Komisija gali su tuo sutikti. 3.3 Kiti pakeitimai, Tarybos įtraukti į bendrąją poziciją Leidimų suteikimo procedūros (13 straipsnis). Palyginti su iš dalies pakeistu pasiūlymu, bendrojoje pozicijoje šiek tiek pakeičiami konstatuojamosios dalies 63 punktas ir 13 straipsnio 3 ir 4 dalys, susiję su principu, kad kompetentingoms institucijoms nepateikus atsakymo laikoma, kad leidimai yra išduodami. Pagal bendrosios pozicijos nuostatas valstybės narės gali pratęsti laikotarpį, p er kurį turi būti pateiktas atsakymas, kai tai pagrindžiama nagrinėjamos paraiškos sudėtingumu, su sąlyga, kad apie pratęstą laikotarpį ir priežastis tinkamai informuojamas paraiškos pateikėjas. Be to, konstatuojamosios dalies 63 punkte paaiškinama, kad valstybės narės, esant objektyviai pagrįstoms svarbioms su visuomenės interesu susijusioms priežastims, gali įdiegti įvairias leidimų suteikimo procedūras, kuriose gali būti nustatytos taisyklės, numatančios implicitinį prašymo atmetimą pasibaigus atitinkamam laikotarpiui. Šie pakeitimai turėtų išspręsti Europos Parlamento, balsavusio dėl implicitinio leidimų suteikimo principo išbraukimo, nes buvo laikoma, kad šis principas nesuteikia pakankamo lankstumo, iškeltą problemą. Tuo pačiu tikslas paspartinti leidimų išdavimo procedūras ir pagerinti jų numatomumą neapsunkins ekonominės veiklos vykdytojų padėties. Todėl Komisija sutinka su bendrosios pozicijos 13 straipsnio pakeitimais. Su įsisteigimo laisve susijęs vertinimas (15 straipsnis). Bendrojoje pozicijoje šiek tiek pakeičiama 4 dalis dėl vertinimo poveikio visuotinės ekonominės svarbos paslaugas teikiančioms įmonėms. Šiais daliniais pakeitimais siekiama paaiškinti, kad vertinimo procesas neturėtų trukdyti atlikti užduotis, pavestas visuotinės ekonominės svarbos paslaugas teikiančioms įmonėms. Tai turėtų išspręsti Europos Parlamento iškeltą problemą dėl galimo vertinimo proceso poveikio visuotinės ekonominės svarbos paslaugas teikiančioms įmonėms. Komisijos požiūriu yra aišku, kad vertinimo procesas neturėtų kliudyti ekonominės svarbos paslaugas teikiančioms įmonėms atlikti užduotis. Be to, bendrojoje pozicijoje iš dalies pakeičiamos nuostatos, taikomos valstybių narių pateiktinų pranešimų reikalavimams. Tai turėtų būti atsakas Europos Parlamentui, kad pranešimo prievolė per daug varžo valstybes nares. Todėl bendrojoje pozicijoje 6 dalyje išbraukiama sakinio dalis „ir nėra būtini dėl naujų aplinkybių“, ir su tuo galima sutikti. 7 dalis bendrojoje pozicijoje papildoma nauju sakiniu, siekiant paaiškinti, kad pagal Direktyvą 98/34/EB pateikiant pranešimą, vykdoma šioje direktyvoje nurodyta pranešimo pateikimo prievolė. Komisija taip pat gali pritarti šiam papildymui, kuris suteikia daugiau teisinio aiškumo nacionalinėms administracijoms ir Bendrijos institucijoms. Komisija pabrėžia, kad Direktyva 98/34/EB, su pakeitimais, padarytais Direktyva 98/48/EB, taikoma tik informacinės visuomenės paslaugoms. Nacionalinių reikalavimų patikrinimas (39 straipsnis, atitinkantis Komisijos iš dalies pakeisto pasiūlymo 41 straipsnį). Bendrojoje pozicijoje 39 straipsnio 5 dalyje nustatyta nauja tvarka, pagal kurią valstybės narės Komisijai pateikia ataskaitą apie nacionalinius reikalavimus, kurie galėtų būti taikomi pagal 16 straipsnio 1 dalies trečią pastraipą ir 16 straipsnio 3 dalį, o Komisija perduoda informaciją apie šiuos reikalavimus kitoms valstybėms narėms ir pateikia jų taikymo direktyvos srityje analizę ir gaires. Komisija gali sutikti su šiomis nuostatomis, nes jos padidina skaidrumą ir teisinį tikrumą ekonominės veiklos vykdytojų atžvilgiu. Komitologija (40 straipsnis, atitinkantis Komisijos iš dalies pakeisto pasiūlymo 42 straipsnį). Bendrojoje pozicijoje numatytas reguliavimo komitetas. Komisija gali pritarti šiai nuostatai. Asmens duomenų apsauga (43 straipsnis). Bendrojoje pozicijoje įterpiamas straipsnis apie asmens duomenų apsaugą, kuriuo paaiškinama, kad taikant Direktyvą ir visų pirma valstybėms narėms keičiantis informacija laikomasi asmens duomenų apsaugos taisyklių. Komisija gali pritarti šiai nuostatai. 4. IŠVADOS Komisija laikosi nuomonės, kad bendrojoje pozicijoje išlieka pagrindinės Komisijos iš dalies pakeisto pasiūlymo nuostatos ir Europos Parlamento dalinių pakeitimų esmė. Komisijos nuomone, bendroji pozicija rodo gerą pusiausvyrą ir pateikia puikų kompromisą, kuris leis sukurti tikrą vidaus paslaugų rinką ir įgyvendinti Lisabonos strategijos tikslus, išsaugant aukštą paslaugų, įskaitant viešąsias paslaugas, kokybę ir socialines bei vartotojų teises. Todėl Komisija pritaria Tarybos priimtai bendrajai pozicijai.